Dong Hoi Airport

An Dong Hoi Airport (Byetnam: Cảng hàng không Đồng Hới or Sân bay Đồng Hới) sarong palayugan sa Dong Hoi, Quang Binh, Vietnam. An palayugan na ini namomogtak sa Loc Ninh commune 6 na kilometro an rayo sa amihanan kan syudad nin Dong Hoi, na kabesera kan probinsya nin Quang Binh. 

An palayugan nagookupar nin 173 na ektarya, sa baybayon na lugar na naghahanggilid sa kosa kan South China Sea. An padalaganan nagrarani sa kosa na mismo asin haros nag-aabay sa Highway 1A. Dati ini ginibo kan mga nagkolonyang Pranses dai pa aspaltado kan mga taon 1930 ta nagsirbe sa Enot na Gerang Indotsina. Pinakarhay ini kan mga Byetnamo komo base ninda kan Gerang Byetnam.

Kan Agosto 30 2004, pino'nan an pagmoderno kaini asin nakatalaan kuta na mabuksan kan 2006, alagad natapos nanggad asin nainaguraran kan Mayo 2008. Kan Mayo 18, 2008, pigdeklara na ining opisyalmente bukas na asin an enot na palayug komersyal naghale sa Internasyonal na Palayugan kan Noi Bai kan Hanoi. An Palayugan kan Dong Hoi iyo an ikatolong Palayugan Internasyonal, an duwa pa iyo an Palayugan kan Phu Bai sa Hue (90 milya an rayo sa habagatan kan Dong Hoi) asin an Palayugan kan Vinh sa probinsya nin Nghe An (97 milya an rayo sa amihanan kan Dong Hoi). An padalaganan kaini nagsusukol na 2400 m x 45 m, enterong aspaltado.

Quang Binh
Palayuan sa Bietnam